Document ID: /roh_data/filtered/Billingualer_Corpus_interleaved-de-rm.jsonl.gz/302

This is a text translated from German to Rumantsch Grischun.
Neues kantonales Submissionsrecht: Erste Erfahrungen sind positiv

Das übergeordnete Recht hat eine Flut von neuen Submissionsbestimmungen verursacht. Sie macht es Auftraggebenden und Anbietenden nicht immer leicht, sich im kantonalen Vergaberecht zurecht zu finden. Trotzdem fallen die ersten Erfahrungen mit dem neuen Submissionsrecht im Kanton Graubünden positiv aus.

Anfang Juli 1998 sind das neue Submissionsgesetz und die dazugehörige regierungsrätliche Verordnung in Kraft getreten. Damit hat der Kanton Graubünden seine Rechtsgrundlagen dem Bundesgesetz über den Binnenmarkt angepasst. Die Regierung nimmt Kenntnis vom Bericht des Bau-, Verkehrs- und Forstdepartements Graubünden (BVFD) über die ersten Erfahrungen mit dem neuen kantonalen Submissionsrecht. Dieser zeigt auf, dass Graubünden über gute Grundlagen verfügt, um das öffentliche Beschaffungswesen transparent, vernünftig und praktikabel zu vollziehen. Der Kanton kann sich dabei auf seine bewährte Praxis und Erfahrung im Submissionswesen stützen. Beim Vollzug des neuen Rechts stecken Auftraggebende und Anbietende teilweise zwar noch in einer Lernphase, in der nicht immer alles optimal laufen kann. Im Vergleich zu den vielen durchgeführten Submissionen ist die Anzahl der Problemfälle aber gering.

Gesetz bietet Spielräume

Oft wird behauptet, der "Heimatschutz" im Sinne einer Bevorzugung von einheimischen Anbietenden gelte im Gegensatz zum alten Recht nicht mehr. Die Möglichkeiten, die das neue kantonale Submissionsgesetz geschaffen hat, beweisen aber das Gegenteil. So können innerhalb von bestimmten Auftragswerten die Aufträge freihändig oder im Einladungsverfahren an einheimische Anbietende vergeben werden. Häufig sind sich die Vergabeinstanzen dieser Möglichkeiten nicht bewusst oder es fehlt ihnen an Mut, die gesetzlich gewährten Spielräume voll auszunützen. Zudem erlaubt das neue Beschaffungswesen dem Auftraggebenden, in der Ausschreibung neben dem Preis-Leistungs-Verhältnis andere sachliche und auftragsspezifische Zuschlagskriterien aufzuzählen, sodass nicht immer zwingend das billigste Angebot den Zuschlag bekommen muss.

Hohe Anforderungen bei Dienstleistungs-Aufträgen

Das neue Submissionsrecht unterstellt neu auch die Dienstleistungs-Aufträge (z.B. Architektur, Ingenieurwesen, Informatik usw.) dem öffentlichen Beschaffungswesen. Die Vergabe eines solchen Auftrags stellt häufig hohe Ansprüche an alle Beteiligten. Die Verhältnisse sind oft komplizierter als bei den meisten öffentlichen Bauaufträgen und Lieferungen. Vielfach ist es daher nicht leicht, in diesem Bereich die Leistungen und Anforderungen klar zu beschreiben. Trotz dieser Schwierigkeiten beim Beschaffen von Dienstleistungen zeigen sich auf kantonaler und eidgenössischer Ebene diverse Lösungsansätze und Modelle, die es erlauben, die gesetzlichen Vorgaben besser umzusetzen (z.B. Wettbewerbe, zwei- oder mehrstufige Verfahren).

Mehr Konkurrenz aber auch mehr Möglichkeiten

Die neuen Bestimmungen haben bisher nur in vereinzelten Ausnahmefällen dazu geführt, dass durch den Kanton regionalwirtschaftlich unerwünschte Vergaben vorgenommen wurden. Die meisten Zuschläge erfolgten trotz offenen Submissionsverfahren an innerkantonale Anbietende. Hinsichtlich der öffentlichen Aufträge des Kantons spielt der natürliche Distanzschutz in aller Regel auch noch im Rahmen der neuen Marktöffnung. Im alten Submissionsrecht bestanden sog. Prozentklauseln von vier Prozent bei grossen Aufträgen bzw. zehn Prozent bei kleinen. Sie räumten den ortsansässigen Anbietenden bei der Vergabe einen Vorrang gegenüber der auswärtigen Konkurrenz ein. Diese Klauseln sind weggefallen, was vor allem zu einer wesentliche Liberalisierung der kommunalen Beschaffungsmärkte geführt hat. Die lokalen Anbietenden sind dadurch stärker der Konkurrenz ausgesetzt. Anderseits haben sie die Möglichkeit, auch ausserhalb des eigenen Gemeindegebiets Angebote einreichen zu können und den Zuschlag zu bekommen.

Kanton bietet Unterstützung und Beratung

Das BVFD ist seit einem Jahr offizielle Anlaufstelle in Submissionsfragen. Die neue Auskunftsstelle wird nicht nur verwaltungsintern, sondern auch von Gemeinden und anderen Trägern kommunaler oder kantonaler Aufgaben häufig benützt. Sie berät und unterstützt auch zahlreiche Anbietende, Projektleitende, Berufs- und Wirtschaftsverbände sowie weitere Interessenten bei submissionsrechtlichen Fragen und Anliegen. Im Mai 1999 wurde zudem das "Handbuch öffentliches Beschaffungswesen im Kanton Graubünden" herausgegeben. Auch dieses bezweckt, den Betroffenen nützliche Dienste beim praktischen Anwenden der Vorschriften zu leisten.

Aus den Gemeinden

Das Vorprojekt für die Erweiterung der Primarschul-Anlagen in Untervaz wird grundsätzlich genehmigt. An die anrechenbaren Kosten von rund 2.1 Mio. Franken werden kantonale Baubeiträge von 17.5 Prozent in Aussicht gestellt.

Die neue Verfassung der Gemeinde Trimmis wird mit Ausnahme von Artikel 33, Absätze 2 und 3, gutgeheissen.

Das im Generellen Erschliessungsplan festgehaltene Langlauf-Loipennetz von Davos wird genehmigt.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 10.02.2000

Nov dretg chantunal da submissiun: Las emprimas experientschas èn positivas

Il dretg surordinà ha chaschunà numerusas novas disposiziuns da submissiun. Quest grond dumber da disposiziuns na facilitescha betg adina als incumbensaders ed als offerents da chattar l'orientaziun en il dretg chantunal davart la surdada da lavurs publicas. Tuttina han las emprimas experientschas cun il nov dretg da submissiun gì in effect positiv en il chantun Grischun.

L'entschatta da fanadur 1998 èn idas en vigur la nova lescha da submissiun e l'ordinaziun correspundenta da la regenza. Cun quellas ha il chantun Grischun adattà sia basa legala a la lescha federala davart il martgà intern. La regenza prenda enconuschientscha dal rapport dal departament da construcziun, traffic e selvicultura dal Grischun (DCTS) davart las emprimas experientschas cun il nov dretg chantunal da submissiun. Quest rapport mussa ch'il Grischun dispona d'ina buna basa per applitgar las acquisiziuns publicas a moda transparenta, raschunaivla e pratitgabla. Il chantun po sa fundar per quest intent sin sia pratica cumprovada e sin sia experientscha en ils fatgs da submissiun. Cun exequir il nov dretg sa chattan ils incumbensaders ed ils offerents per part anc en ina fasa iniziala, en la quala tut na po betg anc sa splegar a moda optimala. Cumpareglià cun il grond dumber da submissiuns ch'è vegnì exequì è il dumber dals cas problematics dentant pitschen.

La lescha dat libertads d'agir

Savens vegni pretendì che la "protecziun da la patria" en il senn d'ina favurisaziun dals offerents indigens na valia betg pli en cumparegliaziun cun il vegl dretg. Las pussaivladads che la nova lescha chantunala da submissiun ha creà, cumprovan dentant il cuntrari. Uschia pon vegnir surdadas incaricas, aifer tschertas valurs d'incarica, a moda directa u en la procedura d'invit ad offerents indigens. Savens n'èn las instanzas da surdada betg conscientas da questas pussaivladads u ch'ellas n'han betg il curaschi da trair a niz dal tuttafatg las libertads d'agir che la lescha las conceda. Plinavant permettan ils novs fatgs d'acquisiziun als incumbensaders da menziunar en la publicaziun, ultra da la relaziun tranter il pretsch e la prestaziun, auters criteris objectivs e specifics per l'incarica, uschia che la surdada na sto betg vegnir attribuida adina a l'offerta la pli bunmartgada.

Autas pretaisas per las incaricas da prestaziun da servetsch

Il nov dretg da submissiun suttametta da nov er las incaricas da prestaziun da servetsch (p.ex. architectura, inschigneria, informatica e.u.v.) a las acquisiziuns publicas. La surdada d'ina tala incarica fa savens grondas pretaisas a tut ils pertutgads. Las relaziuns èn savens pli cumplitgadas che per la gronda part da las incaricas publicas da construcziun e da furniziun. Bleras giadas n'èsi perquai betg facil da descriver exactamain las prestaziuns e las pretaisas da quest sectur. Malgrà questas difficultads en l'acquisiziun da prestaziuns da servetsch datti sin plaun chantunal e federal diversas pussaivladads da soluziun e divers models che permettan da realisar meglier las prescripziuns da la lescha (p.ex. concurrenzas, proceduras da dus u plirs stgalims).

Dapli concurrenza dentant er dapli pussaivladads

Las novas disposiziuns han chaschunà fin uss be en singuls cas excepziunals surdadas nungiavischadas da l'economia regiunala da vart dal chantun. La gronda part da las agiudicaziuns èn succedidas, malgrà la procedura averta da submissiun, ad offerents interchantunals. En vista a las incaricas publicas dal chantun gioga la protecziun natirala encunter offerents d'ordaifer per regla er anc en il rom da la nova avertura dal martgà. En il vegl dretg da submissiun existevan uschenumnadas clausulas pertschientualas da quatter pertschient per incaricas grondas resp. da diesch pertschient per pitschnas. En la surdada davan ellas ina tscherta preferenza als offerents locals envers la concurrenza d'ordaifer. Questas clausulas èn scrudadas, in fatg ch'ha chaschunà surtut ina liberalisaziun essenziala dals martgads communals d'acquisiziun. Ils offerents locals èn exposts uschia pli fitg a la concurrenza. Da l'autra vart han els la pussaivladad da pudair inoltrar offertas ordaifer lur agen territori communal e d'obtegnair l'agiudicaziun.

Il chantun porscha agid ed assistenza

Il DCTS è dapi in onn il post uffizial da consultaziun per dumondas da submissiun. Dal nov post da consultaziun na fa betg diever stediamain mo l'administraziun, mabain er vischnancas ed auters purtaders d'incumbensas communalas u chantunalas. Il post porscha cussegl ed agid er a numerus offerents, manaders da projects, a numerusas federaziuns professiunalas ed economicas sco er ad ulteriurs interessents en dumondas e giavischs dal dretg da submissiun. Il matg 1999 è vegnì edì ultra da quai il "Manual per acquisiziuns publicas en il chantun Grischun". Er quel ha l'intent da prestar servetschs nizzaivels als pertutgads en l'applicaziun pratica da las prescripziuns.

Da las vischnancas

Il project preliminar per l'amplificaziun dals stabiliments da scola primara a Vaz sut vegn approvà da princip. Als custs imputabels da var 2.1 milliuns francs vegnan empermessas contribuziuns chantunalas da 17.5 pertschient.

La nova constituziun da la vischnanca da Trimmis vegn approvada cun excepziun da l'artitgel 33, alineas 2 e 3.

La rait da loipa da passlung ch'è fixada en il plan general d'avertura da Tavau vegn approvada.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 10.02.2000